Վառելիքային բրիկետներ

Վառելիքային բրիկետներ,  կոշտ  վառելիքի տեսակ  է, այլ կերպ՝ սովորական վառելափայտ կամ ածուխ, որն իրենից  ներկայացնում է  փայտամշակման թափոններից սեղմված զանգված (թեփեր, տաշեղներ, կեղևներ և այլն), գյուղտնտեսության մեջ՝ (խոտ, ծղոտ, սոճու փշատերևներ, արևածաղկի սերմերի կեղևներ, 

բրինձ, հնդկաձավար և այլն) տորֆի, ածխի քարե հատիկներ


== Արտադրության տեխնոլոգիա ==
Վառելիքային բրիկետների արտադրության տեխնոլոգիայի հիմքում ընկած է  թափոնների խտացումը (արևածաղկի կեղևներ, հնդկաձավար և այլն) և նուրբ մանրացված փայտե թափոններ (թեփ) բարձր ճնշման տակ (տաքացման միջոցով կամ առանց դրա)։ Արտադրության ընթացքը բաղկացած է հումքի 

մանրացումից, չորացումից և մամլումից։ Ստացված վառելիքային բրիկետները չեն պարունակում ոչ մի սոսնձող նյութեր, բացի մեկ բնական նյութից՝ լիգնինից, որը պարունակում է բույսերի թափոնների բջիջներ։ Լիգնինն առանձնանում է բարձր ճնշման և տաքացման պայմաններում և տալիս բրիկետներին ամրություն։ Մամլման ընթացքում առաջացած ջերմաստիճանը նպաստում է բրիկետների վերին շերտի հալմանը, որի շնորհիվ այն  դառնում է ավելի դիմացկուն, ինչը կարևոր է բրիկետների տեղափոխման  

համար։
Վառելիքային բրիկետների ստացման ամենատարածված մեթոդներից մեկը համարվում է էքստրուզիայի միջոցով կատարվող արտահոսքը։ Փայտյա բրիկետերի համար փայտի տեսակը էական չէ.։


== Բրիկետների պարամետրեր ==
Բրիկետի երկարությունը 15-35 սմ է, 5-9 սմ դիամետրը։ Վառելիքային բրիկետները շատ նման են վառելիքային հատիկներին։  Բրիկետների առավել ընդգծված տարբերությունը նրանց չափի մեջ է։ Պելլետի երկարություն (վառելիքային գնդիկների) -0,5-3սմ,դիամետրը-0,6-0,8 սմ։


== Կիրառում ==
Վառելիքային բրիկետները կիրառվում են որպես կոշտ վառելիք տարբեր տեսակի վառարանների և բուխարիների համար, այդ թվում կոշտ վառելիքների ջեռուցման կաթսաները։  Քանի որ վառելիքային բրիկետները էկոլոգիապես մաքուր արտադրանք են և այրվում են առանց ծխի,  իդեալական է նրանց օգտագործել բնակելի շինությունների, բաղնիքների, վրանների, բանջարեղենի ամբարների ջեռուցման համար և այլն։
Բրիկետների պատրաստումը  ծղոտի  և  փայտե թափոնների այրման լավ այլընտրանքային միջոց է։  Բրիկետները ավելի շատ ջերմություն են անջատում, քան մաքուր ծղոտը, փայտը և տաշեղը՝ ավելացնելով կաթսաների օգտակար գործողության գործակիցը, չեն պահանջում մեծ պահեստային տարածքներ և պահպանման ընթացքում ինքնուրույն չեն բռնկվում։ Օրինակ, այրվելու ընթացքում 1 տոննա  փայտային հատիկներն անջատում են այնքան էներգիա, որքան 1,6 տոննա փայտանյութի, 480 խորանարդ մետր գազի, 500 լիտր դիզելային վառելիքի կամ 700 լիտր մազութի դեպքում։


== Բրիկետների տեսակներ ==
Առանձնացնում են բրիկետների 3 հիմնական տեսակ․ուղղանկյունաձև, ժողովրդական լեզվով այն անվանում են "աղյուսիկներ″ (օրինակ,  RUF ®  առևտրային տարբերանշանով արտադրվող աղյուսներ,  ղեկավարը  RUF GmbH & Co. KG է. ըստ ձևի նման են փոքր աղյուսի,  որոնք պատրաստվում են հիդրավլիկ մամլիչների վրա 300-400 բար  ճնշման տակ), Նեսրոյի կամ Նիլսենի հատուկ գլանաձև բրիկետներ (ճառագայթային փորվածքով կամ առանց դրա արտադրվում են հիդրավլիկ կամ հարվածային մեխանիկական մամլիչներ 400-600 բար ճնշման տակ) և Պինի-Քեյ (4  կամ 6  ճառագայթային փորվածքով  երեսպատված բրիկետներ, որոնք արտադրվում են մեխանիկական (պտուտակային) շատ բարձր ճնշման տակ՝ 1000-1100 բար և ջերմային մշակում)։ 
Պինի-Քեյ բրիկետները ջերմային մշակման պատճառով ունեն սև կամ մուգ շականակագույն տեսք։ Նրա  առավելություններից են դիմացկունությունը արտաքին վնասվածքներին և բարձր խոնավադիմացկունությունը։ Բրիկետը  տարբերվում է մեծ կալորիականությամբ և և  երկար ժամանակ այրվելու ունակությամբ։ 


== Տես նաև ==
Պուլետի վառելիք


== Ծանոթագրություններ ==